ការសម្ភាសន៍របស់អ៊ុំស្រីតុំ នឿម

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះតុំ នឿម

***ពត៌មានសង្ខេបរបស់អ៊ុំស្រីតុំ នឿម***

*សព្វថ្ងៃនេះអ៊ុំស្រីតុំ នឿម មានអាយុ៦៧ឆ្នាំហើយ គាត់មានបងប្អូនចំនួន៧នាក់ គាត់ជាកូនបងគេបង្អស់ក្នុងគ្រួសារ គាត់មានស្រុកកំណើតនៅខេត្តសៀមរាបតាំងតែពីគាត់ចាប់កំណើតមកម្ល៉េះ។ កាលពីសម័យប៉ុល ពតគាត់បានធ្វើការចល័តទៅកាន់ខេត្តបាត់ដំបងដើម្បីធ្វើស្រែតាមការបញ្ជាររបស់ប៉ុល ពត។*

ក៖ បាទជាដំបូងខ្ញុំសូមថ្លែងអំណរគុណដល់អ៊ុំដែលបានឲ្យខ្ញុំសម្ភាសន៍ពីប្រវិត្តរបស់
អ៊ុំ ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ
កូនចៅជំនាន់ក្រោយរបស់អ៊ុំអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាអ៊ុំ បាទហើយចឹងនៅពេលដែលខ្ញុំសម្ភាសន៍អ៊ុំចប់ ខ្ញុំនឹងដាក់ការសម្ភាសន៏របស់អ៊ុំណឹងនៅក្នុងវេបសាយរបស់សាលាដែលមានឈ្មោះថា [www.cambodianoralhistory.byu.edu](http://www.cambodianoralhistory.byu.edu) ណាអ៊ុំ ចឹងតើអ៊ុំយល់ព្រមឲ្យខ្ញុំដាក់សម្ភាសន៍
របស់អ៊ុំចូលទៅក្នុងវេបសាយរបស់សាលាទេអ៊ុំ?
ខ៖ ដាក់ទៅ ចង់សម្ភាសន៍ពីរឿងសម័យមុននេះបាននិយាយជូនបាន។

ក៖ បាទសម្រាប់ថ្ងៃខែដែលខ្ញុំសម្ភាសន៍អ៊ុំនេះគឺ នៅថ្ងៃទី១៣ ខែធ្នូ ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិចុងឃ្នៀស សង្កាត់ចុងឃ្នៀស ក្រុងសៀមរាប ខេត្តសៀមរាបណាអ៊ុំណា ហើយខ្ញុំជាអ្នកសម្ភាសន៍ឈ្មោះហេង សុវណ្ណនរិន្ទ
អញ្ចឹងខ្ញុំចង់សួរថាតើអ៊ុំមានឈ្មោះពេញឈ្មោះអ្វីដែរអ៊ុំ?

ខ៖ ឈ្មោះខ្ញុំនោះ?

ក៖ បាទ។

ខ៖ តុំ នឿម។

ក៖ ចុះអ្នកអ៊ុំមានឈ្មោះហៅក្រៅទេអ្នកអ៊ុំ?

ខ៖ អត់ទេ ឈ្មោះហៅសព្វថ្ងៃណឹងឯង ឈ្មោះយាយនឿមណឹងឯង។

ក៖ ចុះមកដល់ឆ្នាំនេះអ៊ុំមានអាយុប៉ុន្មានហើយអ៊ុំ?

ខ៖ ខ្ញុំ៦៧ហើយ។

ក៖ ចឹងអ៊ុំមានចាំថ្ងៃខែឆ្នាំកំណើតខ្មែរបានទេអុុំ?

ខ៖ ចាំទាំងអស់។

ក៖ បាទនៅថ្ងៃណាខែណាឆ្នាំណដែរអ៊ុំ?

ខ៖ ឆ្នាំមមែ ខែជេស្រ ថ្ងៃពុធ។

ក៖ ចុះឆ្នាំបារាំងវិញអ៊ុំចាំបានទេ?

ខ៖ អត់ អត់ដឹងទេស្គាល់បារាំងទេ។

ក៖ ចុះអ៊ុំមានស្រុកកំណើតនៅឯណាដែរអ៊ុំ?

ខ៖ ស្រុកកំណើតនៅកំពង់ភ្លុក។

ក៖ ចឹងហេតុអីអ៊ុំមកនៅចុងឃ្នៀសនេះដែរអ៊ុំ?

ខ៖ ខ្ញុំមកនៅនេះ ខ្ញុំមុនដំបូងនៅកំពុងភ្លុកផុតពីកំពង់ភ្លុកទៅខ្ញុំទៅនៅព្រែកទ័លខ្ញុំបានប្តីនៅព្រែកទ័លការនៅព្រែកទ័លទៅនៅព្រែកទ័ល នៅព្រែកទ័លទាល់តែអាពតគេចូលមកទៅក៏នៅតែនោះឯង នៅនោះឯងទាល់តែបាន៣ ៤ឆ្នាំ ៣ឆ្នាំឡើងជម្លៀសទៅដល់លើឯនោះ ទៅដល់ភ្នំធិបដេទៅដល់ភ្នំកំពីងពួយទៅដល់ភ្នំស្អីទ្រនាប់បង្គីទ្រនាប់អីឯណា ជាងហឹមជាងអីនៅឯខេត្តពោធិសាត់ឯណោះ ទៅក៏ខ្ញុំបែកប្តីពីត្រឹមថ្ងៃនោះឯទៅ បែកប្តីមានកូនមួយកូនបានមួយខួបទៅខ្ញុំក៏តែឯងជាមួយម៉ែខ្ញុំ ខ្ញុំនិយាយពីរឿងអាពតខ្ញុំមិនចង់និយាយទេខ្ញុំទឹកភ្នែកព្រោះលំបាកវេទនាខ្ញុំខ្លាំងណាស់ ប្រមាថថាបោកក្បាលកូនខ្ញុំនិងគល់គរគីអីក៏ឃើញ ប៉ុនខ្ញុំមិនចង់និយាយទេ ព្រាត់បងព្រាត់ប្អូនម៉ែឪអស់ពីកន្លែងនោះឯងមក។

ក៖ ហើយចឹងមានន័យថាអ៊ុំនៅចុងឃ្នៀសនេះបន្ទាប់ពីសម័យប៉ុល ពតនេះចប់ទៅណាអ៊ុំ?

ខ៖ ចាស តាំងពីវៀតណាមវាយដាច់ទៅខ្ញុំមកនៅនេះរហូតឪពុកខ្ញុំងាប់នៅបាត់ដំបងចោលទៀត។

ក៖ ហើយនៅសម័យប៉ុល ពតណឹងអ៊ុំមានអាយុប៉ុន្មានឆ្នាំដែរអ៊ុំ?

ខ៖ កាលពីសម័យប៉ុល ពតនោះខ្ញុំទើបតែបាន២៣ ខ្ញុំមានកូន១បាន២៣ឆ្នាំមានកូន១ ការរួចបានប៉ុន្មានឆ្នាំបាន២ឆ្នាំរដ្ឋប្រហារចូលបណ្តោយណឹងឯង អាពតចូលបណ្តោយ។

ក៖ ចឹងគេជម្លៀសអ៊ុំពី?

ខ៖ ជម្លៀសពីព្រែកទ័លឡើងលើ។

ក៖ បាទពីព្រែកទ័លទៅខាងបាត់ដំបងអី?

ខ៖ ចាស ទៅខាងបាត់ដំបង ទៅខាងពោធិសាត់ឯណោះទៅខាងភ្នំស្អីនោះគេហៅភ្នំ ជិតដល់ភ្នំខៀវណាប្អូន គេហៅភ្នំទ្រនាប់បង្គីគេឯណោះ ភ្នំពពុះទឹករពពុះអីឯណោះ។

ក៖ បាទនៅបាត់ដំបងមែនអ៊ុំ?

ខ៖ ចាស គឺខ្ញុំដើរ ដើរក្នុងមួយភ្នំមួយទាល់តែយប់បានចប់ចុងចប់ដើម ដើរភ្នំមួយចប់ចុងចប់ដើមយប់ យប់ត្រង់ណាដេកត្រង់នោះយប់ត្រង់ណាដេកត្រង់ណោះ ដាំស្រូវផង ស្ទូងស្រូវផង បោកស្រូវផងយប់ឡើងម៉ោង១បានដល់កន្លែង កូនទុកចោលនិងម្តាយពេលណាបៅទៅយកកូនទៅបៅទៅ ពេលណារួចទៅក៏ទៅបោកទៀតទៅមកពីស្រែបោកស្រូវកាប់ភ្លឺ ក្នុងភ្លឺមួយទទឹង១ម៉ែត្រកន្លះ បណ្តោយ១០ម៉ែត្រយកមួយថ្ងៃឲ្យដាច់ៗបណ្តោយ ហើយខ្ញុំសរសៃខ្ចីទៀតមានអីចេះតែប្រឹងកាប់ទៅធ្វើទៅរួចៗទៅ ថាខ្ញុំវេទនាតែមួយចប់ណឹងឯង អ្នកណាគេយកប្តីទៅក៏ឃើញបែកប្តីបែកអីអស់ កូនក៏នៅតែខ្ញុំ និយាយដើរដកកូនទាល់តែកូនទន់ករដល់ដី ដាក់កូនអង្គុយចឹងទៅទន់ករកូនដល់ដី។

ក៖ ចឹងបានន័យថាអ៊ុំបានបែកបាក់ពីស្វាមីតាំងពីសម័យប៉ុល ពតណឹងម៉ងអ៊ុំ?

ខ៖ ចាស។

ក៖ ចុះអ៊ុំចាំបានទេអ៊ុំថាអ៊ុំបានជម្លៀសពីណាទៅណាខ្លះអ៊ុំ?

ខ៖ ខ្ញុំជម្លៀស ជម្លៀសពីព្រែកទ័លនោះឯងឡើងលើ បានជម្លៀសទៅដល់ជាងហិបនោះជម្លៀសទៅព្រះអណ្តូងនោះទៀតខេ្តពោធិសាត់ ជម្លៀសពីនោះឯងទៅនៅដាំស្រូវដាំស្រែនោះឯងរួចទៅអីទៅ បានជម្លៀសខ្ញុំវៀតណាមចូលមកក៏ពួកខ្ញុំដើររហូតលេងកន្លះខែជាងដើរ ដើរចេញពីក្នុងរ៉ូងភ្នំ ចេញៗទាល់តែដើរ ដើរទាល់តែយូនគេរាស់ចូលដល់បានដើរចេញផុតមកដល់ពោធិសាត់។

ក៖ ចុះការដើរជម្លៀសម្តងៗមានគ្មានប្រហែលប៉ុន្មាននាក់ដែរអ៊ុំ? អ៊ុំចាំទេ?

ខ៖ ជាង១០០គ្រួសារ។

ក៖ ១០០គ្រួសារជាង?

ខ៖ អ្នកណាងាប់នៅនិងផ្លូវក៏ងាប់ទៅអ្នកណាដើរហួសមកក៏ហួសទៅ យកខ្មោចនោះរួចក៏យកមកស្លាប់ដោយអត់បាយ ថាខ្ញុំមានស្អីតែម៉ុងកន្ទេលក៏គ្មានដែរ ដកតែកូន១និងទឹកមួយកំសៀវ បាយមួយកំសៀវប៉ុណ្ណោះឯង ខ្លាចដាច់កូនខ្លាចអត់កូនស៊ី។

ក៖ ចុះបងប្អូនអ៊ុំវិញគាត់ទៅណាដែរកាលណឹង?

ខ៖ អត់មានទេបែកគ្នាអស់ គេជម្លៀសបែកគ្នាអស់ប្អូនខ្ញុំមីពៅមួយ១១ឆ្នាំងាប់នៅព្រះ
អណ្តូងថ្ងៃពេលនេះឯងងាប់ វាឡើងពីស្រែមកវិញ ស្រែកទឹកខ្លាំងឡើងពីស្រែមកផឹកតែទឹកបែកពរពុុះមាត់ងាប់បណ្តោយ នៅតែខ្ញុំម្នាក់ឯង។

ក៖ ចុះអ៊ុំមានបងប្អូនចំនួនប៉ុន្មាននាក់ដែរចឹង? ទាំងអ្នកស្លាប់អ្នករស់ឥឡូវអ៊ុំ?

ខ៖ ៧នាក់ ឥលូវនៅតែខ្ញុំម្នាក់ឯងទេ មើលមួយខែមុននេះទើបតែងាប់ប្អូនមួយទៀត មួយខែទើបងាប់ប្អូនជាងមួយខែនេះឯង បាននៅតែឯង។

ក៖ ចុះអ៊ុំជាកូនទីប៉ុន្មានដែរអ៊ុំ?

ខ៖ ខ្ញុំកូនទី១ បងគេបង្អស់។

ក៖ ហើយចុះមានស្រីប៉ុន្មានប្រុសប៉ុន្មានដែរអ៊ុំ?

ខ៖ អត់មានប្រុសទេ។

ក៖ ស្រីទាំង៧នាក់?

ខ៖ ចាស។

ក៖ បាទអ៊ុំ ចឹងតើអ៊ុំអាចប្រាប់ឈ្មោះបងប្អូនទាំងអស់បានទេអ៊ុំ? ទាំងអ្នកស្លាប់ ទាំងអ្នករស់អ៊ុំ ពីបងគេរហូតដល់ពៅគេអ៊ុំ?
ខ៖ ចាសខ្ញុំប្រាប់បាន ប្អូនខ្ញុំមាន មើលបងគេបន្ទាប់ពីខ្ញុំនោះអាប្រុសមួយនោះងាប់អាយុ១១ឆ្នាំ ឈ្មោះអាមានមួយ ហើយបានមកញ៉េត មីញ៉េតទី២ជាមួយខ្ញុំ មីញ៉េតបានអាប្អូនមួយទៀតងាប់កាលអាពត បានមីស្រីងាប់បាន១១ឆ្នាំងាប់នៅឯព្រះអណ្តូងឯណោះ ន្មានទេភ្លេចទៅហើយ ងាប់និងព្រែកទ័លមួយដែរប្រុសប្អូនខ្ញុំ ប៉ុណ្ណោះឯង។

ក៖ ចុះកាលពីអ៊ុំនៅក្មេងៗណា នៅស្ទើរៗអីអ៊ុំធ្លាប់បានធ្វើអ្វីខ្លះដែរជាមួយបងប្អូនឬក៏ធ្វើការងារអ្វីខ្លះដែរជាមួយបងប្អូនអ៊ុំ?

ខ៖ នៅជាមួយបងប្អូនមិនធ្វើការអីទេអូនអើយគ្រាន់តែចុះនៅនិងម៉ែនោះ ពេលនេះឡើងក៏ទៅរ៉ាយមោងជាមួយឪពុកទៅ ប្អូនៗនៅផ្ទះតែខ្ញុំទៅរាយមោងជាមួយឪពុកទៅ កាប់ត្រីឆ្អើរត្រីអីយកមកឲ្យម្តាយធ្វើឆ្អើរធ្វើប្រហុកទៅតែប៉ុណ្ណោះឯង ទៅទន្លេទៅឪពុកចុះទឹកដោះមោងក៏ខ្ញុំនៅលើទឹកកាប់ត្រីទៅអាយុ១០ឆ្នាំ អង្គុយកាប់ត្រីកណ្តាលទូកទៅ ស្មារនេះមកផ្ទះវិញហើយ ពុលរលកក៏ពុលទៅក្អួតបណ្តើអីបណ្តើរចេះតែធ្វើបណ្តើរ ចុះមានបងធំឯណាមានតែបងធំតែឯងមួយ។

ក៖ បាទអ៊ុំ ចុះអ៊ុំចេះហែលទឹកទេចឹង?

ខ៖ ចេះកូន។

ក៖ ចុះអ៊ុំមានបានទៅរៀនអត់ទេអ៊ុំកាលនៅក្មេង?

ខ៖ កូនអើយ នៅក្មេងទៅរៀនដែរមិនថាមិនរៀនទេ រៀនប៉ុន្តែរៀនអត់ចូល ព្រោះអត់មានអ្នកណាជួយកម្លាំងខ្ញុំ ទៅក៏ខ្ញុំតរតួម្នាក់ឯងប្អូននៅតូចៗប៉ុនៗអារត់មិញនេះឯង ក៏ខ្ញុំទៅជួយឪពុកម្តាយតាំងពីនេះឯង។

ក៖ ចឹងសព្វថ្ងៃនេះអ៊ុំចេះអាន និងចេះសរសេរអក្សរខ្មែរទេអ៊ុំ?

ខ៖ អត់ទេ អត់ចេះទេ ចេះតែសរសេរលេខតិចៗទេ គ្រាន់ចេះកត់លេខតិចៗប៉ុណ្ណោះឯងទេ ដូចជាលេខទូរស័ព្ទជាអីតិចតួចប៉ុណ្ណោះឯងទេកូន។

ក៖ ចុះម្តាយរបស់អ៊ុំមានឈ្មោះអ្វីដែរអ៊ុំ?

ខ៖ ម្តាយខ្ញុំឈ្មោះយាយណាំ។

ក៖ ចុះគាត់មានស្រុកកំណើតនៅឯណាដែរអ៊ុំ?

ខ៖ នៅកំពង់ភ្លុកណឹងឯង គាត់កំណើតគាត់នៅកំពង់ភ្លុកម៉ែឪគាត់នៅកំពង់ភ្លុកទាំងអស់ណឹងឯង។

ក៖ បាទអ៊ុំ ចុះម្តាយអ៊ុំគាត់ជាមនុស្សបែបណាដែរអ៊ុំ? គាត់ជាមនុស្សកាចឬក៏ស្លូតដែរ?

ខ៖ ម៉ែខ្ញុំធម្មតា កាចមិនកាចស្លូតកណ្តាល។

ក៖ កាលនៅក្មេងអីអ៊ុំធ្លាប់ត្រូវម៉ាក់វាយទេ?

ខ៖ វាយ វាយទៅទើសតិចតួចក៏គាត់វាយទៅ ចុះនៅក្មេងមិនដឹងទេលោកគ្រូអើយដល់ណាពេលលេងផងអីផងទៅក៏គាត់វាយហើយ តែចង់លេងផងចង់ធ្វើការផងវាយខ្លះទៅអីទៅ។

ក៖ ចុះម្តាយរបស់គាត់ណឹងប្រកបការងារអ្វីដើម្បីចិញ្ចឹមជីវិតដែរអ៊ុំ?

ខ៖ មិនធ្វើអីទេ រកតែនេសាទ មោងណឹងឯងកូនតាំងតែពីដើមមក ឆ្អើរទៅអីទៅ ប្រហុកយកប្រហុកដូរអង្ករហូបទៅប៉ុណ្ណោះឯងមានបានរកអីទៀតទេ មានបានអីជំនួយជួញផែអីនិងគេអត់ទេ។

ក៖ ចឹងសព្វថ្ងៃម្តាយរបស់អ៊ុំមានទទួលមរណភាពហើយមែនទេអ៊ុំ?

ខ៖ ចាស ខូចប្រហែល១០ឆ្នាំហើយ អត់ឆ្នាំណាទេ២០ឆ្នាំហើយ ២០ឆ្នាំហើយតាំងពីវៀតណាមវាយដាច់មក វៀតណាមចូលមកបានប៉ុន្មានខែ ប៉ុន្មានឆ្នាំគាត់ខូច។

ក៖ ចុះអ៊ុំចងចាំអ្វីខ្លាំងជាងគេដែរទាក់ទងនិងម្តាយរបស់អ៊ុំ?

ខ៖ ចងចាំអីទេខ្ញុំមិនដែលមានគំនុំគុំគួនអីជាមួយគាត់អត់ទេ នឹកឃើញស្រណោះតែម្តាយប៉ុណ្ណោះឯងដែលធ្លាប់នៅនិងខ្ញុំកាលអាពត សុខចិត្តឲ្យម្តាយនៅជាមួយខ្ញុំ ខ្ញុំមិនឲ្យគាត់ទៅស្ទូងស្រូវ ដាំស្រូវអីនិងគេអត់ទេ ខ្ញុំសុខចិត្តឲ្យមើលកូនខ្ញុំមួយទៅខ្ញុំស្នើរម៉ែ ខ្ញុំស្នើរកុមារៗដែលគេអ្នកកម្មករដែលគេធ្វើដូចខ្ញុំណា ឲ្យនៅម្តាយខ្ញុំ២នាក់ទៀតទៅបាន៣នាក់ឲ្យគាត់នៅមើលតែកូននោះឯងមិនដែលឲ្យម្តាយខ្ញុំទៅស្ទូងស្រូវដកស្រូវអីអត់សោះហើយ ឲ្យនៅតែថែកុមារណឹងឯង តាំងតែចប់លេងបើនៅនិងទន្លេអានោះគាត់មានតែធ្វើប្រហុកអីឲ្យគេ ឲ្យកម្មាភិបាលគេ តែទៅដល់ឯលើនោះខ្ញុំអត់ដែលឲ្យធ្វើអីទេខ្ញុំឲ្យគាត់នៅតែមើលកូន៣នាក់ណឹងឯង។

ក៖ ចុះអ៊ុំស្គាល់ចំណង់ចំណូលចិត្តម្តាយអ៊ុំទេ? ថាគាត់ចូលចិត្តធ្វើអ្វីខ្លះ ឬក៏ចូលចិត្តធ្វើម្ហូបអីដែរចឹងអ៊ុំ?

ខ៖ គាត់នោះមិនថាអីឡើយទេ ព្រោះគាត់វាចេះគ្រប់មុខ តាំងពីម្ហូបការម្ហូបអីក៏គាត់ចេះដែរនោះ មិនដឹងថាចំណូលអីទេ វាចំណូលរឿងការងារនោះឯងខ្លាំង។

ក៖ ចុះឪពុកអ៊ុំវិញមានឈ្មោះអ្វីដែរអ៊ុំ?

ខ៖ ឪពុកខ្ញុំឈ្មោះតាញ៉េប។

ក៖ ចុះគាត់ណឹងមានស្រុកកំណើតនៅឯណាដែរអ៊ុំ?

ខ៖ នៅកំពង់ភ្លុកទាំងអស់គ្នាណឹងឯង។

ក៖ គាត់នោះ ឪពុកខ្ញុំវា២ ឪពុកចុងមួយឪពុកបង្កើតមួយ ឪពុកដើមខ្ញុំនោះគាត់ទៅបានប្រពន្ធចុងទៀតទៅ ខ្ញុំនៅតែម្តាយខ្ញុំណឹងឯងប៉ុន្តែដល់បាន បានប្រពន្ធគាត់មកគាត់ស្រលាញ់ខ្ញុំដូចកូនបង្កើតចុះដែរមិនដែលធ្វើបាបខ្ញុំទេអត់សោះ ម្តាយចុង ទាល់តែខូចក៏ខូចនៅដៃខ្ញុំដែរ ម្តាយបង្កើតក៏និងដៃខ្ញុំ ឪពុកបង្កើតក៏និងដៃខ្ញុំ ឪពុកចុងក៏និងដៃខ្ញុំទាំងអស់។

ក៖ ចុះអ៊ុំប្រាប់ឈ្មោះមិញណឹងឪពុុកដើម ឬក៏ឪពុកចុងអ៊ុំ?

ខ៖ ឪពុកដើម។

ក៖ អរ ឪពុកចុងឈ្មោះអ្វីដែរអ៊ុំ?

ខ៖ ឈ្មោះក្លែប ឈ្មោះតាក្លែប តាក្លែប យាយណាំ តាញ៉េបយាយណាំដែរណឹងឪពុកដើម។

ក៖ ចុះឪពុកណឹងគាត់ជាមនុស្សបែបណាដែរអ៊ុំ? គាត់កាចឬក៏ស្លូតដែរ?

ខ៖ គាត់អូ! ឪពុកខ្ញុំស្លូតណាស់ ឪពុកដើមគាត់បួសបាន៤ដងហើយបួសភិផង បួសនេន បួសនោះ៣ដង បួសនេននោះបានម្តង ឪពុកខ្ញុំគាត់ធ្វើទិញតាមជើងឈូកនិងគេដាក់ឈបរ៉ាវផងពីដើមមិញ ឪពុកចុងក៏ស្លូតដែរថាស្លូតទាំងអស់ ឪពុកចុងម្តាយចុងស្លូតកាចតែម៉ែខ្ញុំណឹងឯង ម៉ែខ្ញុំកាច ស្លូតតែម្តាយចុងឪពុកចុងឪពុកដើមស្លូតទាំង
អស់។

ក៖ ចុះឪពុកម្តាយអ៊ុំមានធ្លាប់ប្រាប់ប្រវិត្តរបស់គាត់កាលពីក្មេងៗអីមកកាន់អ៊ុំទេអ៊ុំ?

ខ៖ ដឹងប្រវិត្តអីផងឥលូវខ្ញុំភ្លេចច្រើនណាស់។

ក៖ បាទ ចុះអ៊ុំបានរៀនជំនាញអ្វីខ្លះដែរ? ឬឪពុកម្តាយបានបង្រៀនអ៊ុំអ្វីខ្លះដែរ?

ខ៖ មិនបានបង្រៀនអីទេ បង្ហាត់បង្រៀនពីរឿងចេះដឹងម្ហូបអាហារស្លរស្លុកអីនោះឯង ការងារអីយើងក្នុងផ្ទះណឹងឯងអូន មិនមានបង្ហាត់បង្រៀនអីទេ បង្គាប់យើងឲ្យចេះដឹងធ្វើអីក្នុងផ្ទះទៅការងារក្នុងផ្ទះបោសច្រាស់ផ្ទះសំបែងអីឲ្យស្អាត ភ្ញៀវមកលេងកុំឲ្យមិនស្អាតណាអូនប៉ុណ្ណោះឯង គាត់មានបង្ហាត់អីរឿងអីទេគាត់ឲ្យតែកូនចេះដឹងទៅ សម្អាតទៅកុំឲ្យស្អុយ ដូចថាគេមកអង្គុយធំុំទៅលើគេលើឯងណាអូនអើយជូតផ្ទះជូនសម្បែងប៉ុណ្ណឹងឯង។

ក៖ ចុះអ៊ុំមាននៅចងចាំជីដូនជីតាខាងម្តាយអ៊ុំបានទេអ៊ុំ?

ខ៖ ជីដូនជីតាខាងម្តាយ ខាងម្តាយឈ្មោះនែម្តាយ យាយខ្ញុំនោះឈ្មោះយាយគូ តាតុំ ហើយម្តាយខាងឪពុកបង្កើតនោះឈ្មោះយាយផៃ តាហង្ស។

ក៖ ពួកគាត់ទាំង៤នាក់ណឹងក៏ជាអ្នកកំពង់ភ្លុកដែរ?

ខ៖ ចាសកំពង់ភ្លុក កំណើតកំពុងភ្លុកទាំងអស់។

ក៖ បាទចុះកាលដែលអ៊ុំកើតមកណឹងអ៊ុំទាន់យាយតាទាំង៤នាក់ណឹងទេ?

ខ៖ ខ្ញុំទាន់ខ្លះ អត់ទាន់ខ្លះ ទាន់តែជីដូនខ្ញុំខាងឪពុក ជីដូនខាងម្តាយអត់ទាន់ទេ។

ក៖ ចុះអ៊ុំនៅចងចាំអ្វីខ្លះដែរជាមួយលោកយាយ ធ្លាប់មានអនុស្សាវរីយ៍អីជាមួយគាត់ដែរទេ?

ខ៖ មានចេះតែមានហើយគាត់ស្រណោះខ្ញុំដែលឪពុកទុកម្តាយខ្ញុំចោលទៅនោះ គាត់ឲ្យអីៗខ្ញុំហូបទើបតែឈប់ដែរ ម្តាយធំឪពុកនោះក៏ឲ្យទៅយកខ្ញុំទៅចិញ្ចឹមលេងទៅ យកទៅលេង៤ ១០ កន្លះខែទៅបានឲ្យម៉ែខ្ញុំមកវិញក៏មានដែរ នោះម្តាយធំឪពុកធំគាត់ស្រលាញ់ខ្ញុំគាត់ស្រណោះខ្ញុំ សព្វថ្ងៃគាត់នៅនិងរលួស និងផ្សាររលួស។

ក៖ ចុះអ៊ុំបងប្អូន ឬក៏សាច់ញាតិដែលរស់នៅក្រៅប្រទេសក្រៅពីស្រុកខ្មែរអត់ទេអ៊ុំ?

ខ៖ អត់មានទេ មានតែនៅក្នុងស្រុកចេះឯង។

ក៖ ចុះស្វាមីរបស់អ៊ុំមានឈ្មោះអ្វីដែរអ៊ុំ?

ខ៖ ប្តីខ្ញុំឈ្មោះផៃ។

ក៖ ចុះកាលដែលអ៊ុំបានរៀបអាពាហ៍ពិពាហ៍ជាមួយគ្នានៅឆ្នាំណា? ប្រហែលប៉ុន្មានឆ្នាំហើយអ៊ុំ?

ខ៖ មិនដឹងឆ្នាណា ខ្ញុំបានអាយុ១៩ឆ្នាំ។

ក៖ ចុះការរៀបអាពាហ៍ពិពាហ៍ណឹងត្រូវបានរៀបចំឡើងដោយឪពុកម្តាយ ឬក៏រៀបចំដោយចិត្តខ្លួនឯងដែរ?

ខ៖ ទេឪពុកម្តាយខ្ញុំទុកដាក់ត្រឹមត្រូវទេខ្ញុំអត់មានទៅខូចខិលទេ ក្បត់ម៉ែខ្ញុំសោះអត់មានទេ ព្រោះខ្ញុំសន្យានិងគាត់រួចហើយបើខ្ញុំមិនបានក្រាបក្បាលដល់កន្ទេលជូនគាត់ក៏ខ្ញុំមិនព្រម ខ្ញុំហា៊នបន់នៅព្រះអង្គសក័្តមកលេងណាអូន ខ្ញុំអត់ហ៊ានម្តាយក្បត់ចិត្តម្តាយខ្ញុំទេនិងឃើញតែម្តាយខ្ញុំដើរផ្លូវអាក្រក់ ឲ្យខ្ញុំជាកូនបានយោងគាត់ឲ្យគាត់បានស្រួលផងខ្ញុំអត់ក្បត់ម៉ែខ្ញុំបន្តិចណាទេ។

ក៖ ចុះកាលណឹងអ៊ុំមានចាំទេថាបានថ្លៃជំនាន់ប៉ុន្មានដែរពីខាងស្វាមីអ៊ុំ?

ខ៖ កាលនោះថោកទេប្រាក់យើងលុយថោកទេប្រាក់មួយជំនាន់លន់ នល់ ស្មារទោសខ្ញុំរៀបអស់តែ១៥ម៉ឺនទេខ្ញុំចំណង់ដៃបាន៣៥ម៉ឺនវិញ អាចា្យ មហារ អីមានគ្រប់សព្វទាំងអស់ កាលនោះមួយហ៊ីកាលនោះពួកពូថុង ពូសៅ លោកស័ក្ត១នៅនេះឯង រៀបខ្ញុំទាំងការណូតឪពុកខ្ញុំយកទៅ១កាណូតពេញ ១កាណូតអាកំរោលពេល។

ក៖ បាទអ៊ុំ។

ខ៖ ២ ៣ថ្ងៃដែរ។

ក៖ យូរផងកាលណឹង?

ខ៖ ចាស ២ ៣ថ្ងៃ េដកអង្ករ រៀបអង្ករអីត្រឹមត្រូវទាំងអស់។

ក៖ ធ្វើអីបានយូរដល់ថ្នាក់ណឹងដែរអ៊ុំ?

ខ៖ ចុះគេយកចាស់បុរាណពីដើម ចាស់ពីដើមចេះឯងទិញអង្កររៀបអី លេងល៍ក្ខគ្រប់ទាំងអស់ គ្រប់៣ថ្ងៃបានហើយ។

ក៖ ចុះអ៊ុំអាចប្រាប់បន្តិចបានទេថាពីពេលវេលាដំបូងដែលជួបគ្នាជាមួយស្វាមី ជួបគ្នាកន្លែងណា ហើយម៉េចស្គាល់គ្នា?

ខ៖ មិនដែលបានជួបគ្នាទេ អត់ដែលបានជួបគ្នាគ្រាន់តែឃើញគ្នាគេឲ្យម៉ែគេចូលនិយាយបណ្តោយ ខ្ញុំនិយាយសម្តែងការស្មោះត្រង់ថ្ងៃចាំងលើក្បាលខ្ញុំមែនណា អត់ទេហើយមុនមកស្រលាញ់ខ្ញុំសួរមីខ្ញុំជីដូនមួយសិន សួរបងខ្ញុំថារ៉ាន់ៗបើខ្ញុំចូលនិយាយបងនេះគាត់នៅផ្ទះអ៊ុំបានទេមើលទៅ ទៅមីបងគេថាបងផៃឯងកុំនិយាយផ្តេសផ្តាជាមួយវាប្រយ័តវាកាប់ក្បាលនិងកាំបិតអត់ដឹងទេណាគាត់ថាចេះ វាកាចណាស់ណាព្រោះអីវាគេចូលស្តីនិយាយវា២ ៣នាក់ហើយវាអត់យកទេណា បងផៃឯងកុំចង់ទៅនិយាយជាមួយវាតែនិយាយជាមួយវាប្រយ័ត្នកើតរឿងកើតរ៉ាវ បើចង់និយាយអីឲ្យឪពុកម្តាយចូលនិយាយជាមួយឪពុុកម្តាយវាទៅមែន ទៅមីបងខ្ញុំប្រាប់តាមចេះឯងទៅបានគេធ្វើតាមចេះឯង អត់ដែលហា៊នមកសួរមាត់សួរករខ្ញុំទេព្រោះខ្ញុំអត់មកចូលចិត្តរឿងចុះឯង។

ក៖ ចុះអ៊ុំមានធ្លាប់ប្រាប់ទេថាលួចស្រលាញ់អ៊ុំ ឬក៏ធ្លាប់ឃើញពីមុនម៉េចទេ?

ខ៖ អត់ទេថាមិនដែលឃើញគ្នាសោះណា ទាល់តែឃើញទៅរំលងបានប្រហែលកន្លះខែមួយខែអីទៅក៏គេឲ្យម៉ែគេចូលនិយាយទៅ។

ក៖ ចុះគាត់ណឹងអ្នកស្រុកកំណើតនៅឯណាដែរអ៊ុំ?

ខ៖ នៅព្រៃទ័លណឹងឯង។

ក៖ ចុះអ៊ុំេហតុអ្វីក៏អ៊ុំសម្រេចចិត្តជ្រើសរើសរៀបការជាមួយគាត់ដែរកាលណឹង
អ៊ុំ?

ខ៖ កាលនោះគេដណ្តឹងខ្ញុំ២ ៣នាក់នោះតែខ្ញុំមិនយកគេគ្រប់គ្នាដល់លើកក្រោយនេះទៀត ខ្ញុំខ្លាចគេលួចចាប់ខ្ញុំបានម៉ាក់ឯងឲ្យក៏ឲ្យទៅស្រេចលើម៉ែឯងតើខ្ញុំអត់ដឹងទេខ្ញុំចេះអញ្ចេះ កាលនោះបើយើងមិនឲ្យគេគេលួចចាប់យើងណា បើយើងមិនយកគេគេលួចចាប់យើង។

ក៖ ចុះប្តីរបស់អ៊ុំកាលណឹងគាត់ប្រកបការងារអ្វីដែរអ៊ុំ?

ខ៖ គាត់ដាក់លោករ៉ាវដែរ លបរ៉ាវលបបង្កប់តាមព្រៃនោះដែរ នេសាទមានធ្វើអីទេ។

ក៖ ចុះអ៊ុំមានមិត្តភិក្តដែលស្និតស្នាល់ធំធាត់មកជាមួយគ្នាដល់សព្វថ្ងៃនេះមានទេអ៊ុំ?

ខ៖ អត់មានទេ ខ្ញុំមិនដែលមានមិត្តភិក្តទេ អត់ដែលមានពួកម៉ាកពួកភឿនអត់សោះ បើរាប់អានធម្មតាដូចតាមផ្ទះតាមអីណឹងមាន តែឲ្យមានមិត្តភិក្តដើរលេងជាមួយគ្នាស្និតស្នាលជាមួយគ្នាអត់ដែលមានទេខ្ញុំស្អប់ណាស់អ្នកពួកម៉ាក ម៉េចបានខ្ញុំស្អប់ខ្ញុំខ្លាចគេនាំទៅខុសទៅកាចយើងអ្នកល្អដើរតាមគេអ្នកខូច ក៏ខូចតាមគ្នាណឹងឯង បានខ្ញុំដើរអត់ដែលមានសោះតាំងពីដើមឡើងដល់ឥឡូវ។

ក៖ កាលពីសម័យប៉ុល ពតណឹងគេប្រើអ៊ុំធ្វើការងារអ្វីខ្លះដែរអ៊ុំ?

ខ៖ ដើរធ្វើប្រហុកទៅ ពុះត្រី កាប់ក្បាលកំភ្លៀញ ទៅដល់ឯលើនោះស្ទូងស្រូវធ្វើស្រែ ដកសំណាបដកអី នោះឯងបោកស្រូវបោកអី។

ក៖ កាប់ភ្លឺកាប់អីមែនទេអ៊ុំ?

ខ៖ ចាស កាប់ភ្លឺកាប់អី។

ក៖ បាទអ៊ុំ អ៊ុំអាចបន្តិចបានទេថាអ៊ុំនៅចងចាំអ្វីខ្លះដែរទាក់ទងជាមួយសម័យលន់ នល់ដែរអ៊ុំ? លន់ នល់ពីមុនប៉ុល ពតត្រូវទេអ៊ុំ?

ខ៖ ចាស ចាសមុន។

ក៖ ហើយមានអ្វីកើតឡើងដែរមុនសម័យប៉ុល ពតណឹងអ៊ុំ? អ៊ុំចងចាំទេ?

ខ៖ មុនប៉ុល ពតនោះមានស្អីខ្ញុំធ្វើការតាមធម្មតាមានត្រីឈូងក៏ ទៅពុះត្រីឈូងយកក្បាលត្រីមកឆ្កៀលថ្ពាល់ត្រីមកលក់ដូរតាមដំណើរណឹងទៅ គេហៅទៅពុះត្រីទាំងតោនៗទៅ បានមកក៏លុយកាក់ធ្វើបុណ្យធ្វើទានដើរលេងចូលឆ្នាំតិចតួចទៅណា នោះឯងកាលអត់មានកូននោះមានអីមានតែហ៊ឺៗសប្បាយហ៊ឺតែនិងផ្ទះ ចុះឡូលេខ២នៅជិតចេះឯងដូចនៅចេះឯងមកចេះឯង ពេលត្រីមកទាំាំងតោនៗទាំងទូកសំប៉ាន ៣ ៤ទូសំប៉ានក៏វាយភុយទៅក៏ហៅមនុស្សឲ្យទៅពុះត្រី ទៅយកក្បាលយកពោះទៅគេថ្លឹងដាក់ៗ ឲ្យសាច់ទៅគេទៅក៏ពោះក្បាលអីយើងយកទាំងអស់ ក្បាលឆ្តោរ ក្បាលត្រីឌៀបពីដើមមិញនោះ យើងយកមកឆ្កៀលថ្ពាល់ត្រីលក់ឲ្យគេទៅ បានថ្ពាល់ត្រីបានស្រការត្រងវាអារទៅលក់ទៅ កាលនោះមួយគីឡូតែ១៥ស្រការត្រងត្រីឆ្តោរនោះ ហើយថ្ពាល់ត្រីមួយគីឡូ២០។

ក៖ ចុះកាលលន់ នល់អត់មានទម្លាក់គ្រាប់បែកគ្រាប់អីទេអ៊ុំ?

ខ៖ ហ៊ឺ! ទម្លាក់ សម័យលន់ នល់អត់មានទម្លាក់ទេ ទម្លាក់ដែលដូរថាស្អីនោះចូលទេ ដែលប៉ុល ពតគេចូលមកខ្ញុំរត់ទៅកំពង់ភ្លុកនោះខ្ញុំបកពីព្រែកទ័លខ្ញុំមកកំពង់ភ្លុកវិញ មកទម្លាក់ធ្លាក់ កប៉ាល់ហោះរយើងឯខាងក្រៅមាត់ទន្លេនោះធ្លាក់២យប់នោះថ្ងៃនោះ ធ្លាក់នៅកំពង់ភ្លុក តគ្នាបាញ់គ្នានៅនោះឯងក៏ខ្ញុំរត់ចូលត្រង់សេនោះឯង រួចខ្ញុំមិនចេះចូលត្រង់សេផងនៅតែខាងក្រៅម៉ែឪខ្ញុំចូលត្រង់សេអស់ខ្ញុំអត់ចេះចូលត្រង់សេ ខ្ញុំនៅពួតែឯងអង្គុយជិតត្រង់សេណឹងឯង ខ្ញុំនៅខាងក្រៅខ្ញុំមិនចេះចូលសោះ ចូលទៅវាហប់ៗខ្ញុំអត់ចេះនៅ គ្រាប់ឆាសខ្នងខ្ញុំម្តង ផាវមកក្តៅកគុកៗខ្ញុំអៀបខ្នងមកត្រង់សេផ្ញាច់ចេះមក តគ្នាថ្ងៃធ្លាក់កប៉ាល់ហោះរនោះ ធ្លាក់២ធ្លាក់ខាងក្រៅទន្លេណឹងឯង។

ក៖ កប៉ាល់ហោះរណឹងរបស់អ្នកណាគេដែរអ៊ុំដឹងទេ?

ខ៖ មិនដឹងថារបស់ពីណាមិនដឹងទេមកតគ្នាមានខ្លះចង្ក្រានមួយ អាកន្ទុមរយមួយធ្លាក់ថ្ងៃណោះ។

ក៖ បាទអ៊ុំ ចឹងតាំងពីក្មេងមកដល់អ៊ុំអាយុប៉ុណ្ណឹងណា តើអ៊ុំធ្លាប់ប្រកបការងារអ្វីខ្លះដែរដើម្បីចិញ្ចឹមជីវិត និងចិញ្ចឹមកូនគ្រួសារដែរអ៊ុំ?

ខ៖ អាអូនអើយអត់មានការងារអីទេមានតែប៉ុណ្ណោះឯង ដូររាល់ថ្ងៃណឹងឯងអាំងនំ ធ្វើនំទៅ ឆ្អើរត្រីឆ្អើរអីទៅ នោះឯទិញត្រីគេយកមកឆ្អើរឆ្នាំនេះអត់បានទិញត្រីយកឆ្អើរទេធ្វើនំ ឆ្នាំទៅមិញខ្ញុំទិញត្រីយកមកឆ្អើរ ម្តង១០០គីឡូ ម្តង៥០គីឡូៗ ឆ្អើរទៅ កូនអាមិនទាន់ជាប់គុកនោះក៏ទៅរាយមោងមកបាន២០ ៣០ចង្កាក់ក៏ឆ្អើរបន្តគ្នាទៀតទៅ ដល់កូនជាប់គុកចេះទៅខ្ញុំនៅតែឯងឡេកឡក់ៗ អត់មានកូនណាជួយយិតយោងខ្ញុំទៀត ឈឺក៏ខ្ញុំដេកឈប់ទៅដល់បាត់ឈឺទៅខ្ញុំទៅរកទៀតទៅ នៅយប់នេះទៅលក់ម៉ោង១ទៀត ហើយណាមួយទៅសុំសីលផងទម្លាក់សុខចិត្តប្តូរទៅអាំងនំសិន ចាំម៉ោង៥បានទៅសុំសីល។

ក៖ ចុះអ៊ុំមានធ្លាប់ប្រកបអាជីវិកម្មលក្ខណៈគ្រួសារដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់ ចិញ្ចឹមត្រីអីអត់ទេអ៊ុំ?

ខ៖ អត់ខ្ញុំមិនដែលមានចិញ្ចឹមទេ ខ្ញុំខ្លាចបាបណាស់ ខ្លាចបាបណាស់ចិញ្ចឹមមាន់ ចិញ្ចឹមទាខ្ញុំមិនដែលចិញ្ចឹមទេ ឆ្កែឆ្នារ បើឆ្មារមានខ្លះ បើថាឆ្កែ មាន់ ទា ជ្រូកអីខ្ញុំអត់ដែលចិញ្ចឹមទេ។

ក៖ ចុះតាំងពីក្មេងមកដល់ពេលនេះតើជីវិតរបស់អ៊ុំមានការផ្លាស់ប្តូរអ្វីខ្លះដែរអ៊ុំ?

ខ៖ មានផ្លាស់ប្តូរអីទេប្អូនអើយ មានតែចេះមានតែប៉ុណ្ណេះឯង គ្មានផ្លាស់ប្តូរអីទៅមុខទៅក្រោយអីទៀតទេ។

ក៖ ចឹងអ៊ុំអាចប្រាប់បានទេថាពេលវេលាណាមួយក្នុងជីវិតរបស់អ៊ុំដែលជាពេលវេលាអ៊ុំគិតថាសប្បាយចិត្តអីដែរអ៊ុំ?

ខ៖ គ្មានពេលណាទេ បើសប្បាយចិត្តទាល់តែកូនចេញពីក្នុងគុកមកវិញអាណឹងបានសប្បាយចិត្តរួចបើថាកូននៅក្នុងគុកខ្ញុំមិនដឹងសប្បាយចិត្តទៅណាទេ បើសប្បាយនិងបុណ្យមាន គេហៅទៅបុណ្យទៅអាណឹងមានមួយពេលទៅ បើថាគ្មានបុណ្យទេគឺខ្ញុំទឹកភ្នែករាល់ថ្ងៃតែអញ្ចេះ នឹកឃើញកូនទឹិកភ្នែក នឹកឃើញកូនទឹកភ្នែក។

ក៖ ចុះកាលពីក្មេងអ៊ុំធ្លាប់មានក្តីស្រម៉ៃថាធំឡើងចង់ធ្វើអ្វីទេអ៊ុំ?

ខ៖ ធ្វើវាមិនចូល ខំរៀនវាមិនចូលមិនដឹងថាធ្វើអីមានតែប៉ុណ្ណឹងឯងលោកគ្រូអើយ។

ក៖ ចុះកាលនៅក្មេងអ៊ុំមានធ្លាប់ថាចង់ធ្វើគ្រូបង្រៀន ធ្វើពេទ្យអីទេអ៊ុំ?

ខ៖ អត់ទេ មិនចង់ធ្វើអីទេ មិនដែលចង់ធ្វើអីទេ ចង់ឲ្យតែចេះដឹងក្នុងផ្ទះឲ្យតែគ្រប់សព្វបានហើយលោកគ្រូអើយ ធ្វើម៉េចឲ្យតែញ៉ុមញាតិគេស្រលាញ់យើងកុំឲ្យតែគេស្អប់យើងប៉ុណ្ណោះឯង ខំធ្វើល្អដើម្បីឲ្យគេស្រលាញ់យើងកុំឲ្យទៅត្រង់ណា មីនោះចេះមីនោះចេះគេនិយាយដើមយើង ខំការពារកេរ្តិ៍ឈ្មោះតែប៉ុណ្ណឹងឯងទេ។

ក៖ បាទអ៊ុំ ចឹងទាក់ទងជាមួយចំណង់ចំណូលចិត្តអ៊ុំម្តង តើអ៊ុំតាំងពីក្មេងដល់ឥឡូវអ៊ុំចូលចិត្តពិសាម្ហូបអ្វីជាងគេដែរអ៊ុំ?

ខ៖ លេបមិនរួច សព្វថ្ងៃមិនដឹងថាម្ហូបអីទេកូន សព្វថ្ងៃខ្ញុំរស់បាននិងទឹក ស៊ីបាយស្រូបទឹកទេ លេបអីក៏លេបមិនចូលដែរ អាំងត្រីងៀតទៅក៏បាយស្រូបទឹកទៅប៉ុណ្ណោះឯង។

ក៖ ចុះកាលពីនៅក្មេងៗ នៅក្រមុំអីអ៊ុំ?

ខ៖ អានោះចំណូលសាច់ចំណូលឈាម ម៉ែឪទិញសាច់ឈាមមកសាច់ជ្រូកសាច់អីទៅក៏ធ្វើអីហុង អីទៅឆារអីទៅ ស្រូបទៅទ្រនាប់ទៅអានោះបាន ដល់សព្វថ្ងៃហូបអីលែងកើត។

ក៖ ចុះកាលពីក្មេងអ៊ុំចូលចិត្តស្តាប់បទចម្រៀងទេអ៊ុំ?

ខ៖ រឿងបទចម្រៀងស្តាប់ចូលចិត្តស្តាប់រាល់ថ្ងៃណឹងឯង ឲ្យតែចម្រៀងចាស់ ធម៌ផង មើលតែធម៌រាងជិនត្រជៀកខ្លាំងដាក់ចម្រៀង៤ ៥បទ ប៉ុណ្ណោះឯងខ្ញុំសម្តែងការស្មោះត្រង់។

ក៖ អ្នកចម្រៀងអ្នកណាដែរអ៊ុំ ចូលចិត្តអ្នកណាច្រៀងដែរអ៊ុំ?

ខ៖ ចូលចិត្តខាងចម្រៀងចាស់ណឹងឯង ស៊ិន ស៊ីសាមុត រស់ សេរីសុទ្ធា អ្នកចម្រៀងសព្វថ្ងៃតែខ្ញុំលឺខ្ញុំបិទចោលអស់ហើយខ្ញុំនិយាយត្រង់មែនតើ។

ក៖ បាទអ៊ុំបិទបានកុំបោកអ៊ុំ។

ខ៖ អត់ទេមើលវិទ្យុនៅជាប់នេះណេមើល ទើបឈប់ស្តាប់ធម៌មុននេះតិចឯងប៉ុណ្ណោះ
ឯង។

ក៖ ចុះអ៊ុំមានចេះលេងឧបករណ៍តន្ត្រីអ្វីទេអ៊ុំ?

ខ៖ ទេអត់។

ក៖ ចុះកូនចៅក្នុងផ្ទះអី បងប្អូនអីមានអ្នកចេះលេងឧបករណ៍ភ្លេងអីទេ?

ខ៖ អត់ទេ អត់មានចេះទេ។

ក៖ បាទអ៊ុំ ចុះកាលពីនៅក្មេង ឬក៏កាលពីនៅក្រមុំអីពេលបុណ្យភ្ជុំបិណ្ឌ ចូលឆ្នាំអីអ៊ុំធ្លាប់ទៅលេងល្បែងកំសាន្តនៅវត្តទេ?

ខ៖ អូ! ធ្លាប់់ទៅវត្តកាលពីក្រមុំ ទៅវត្តទាល់តែម្តាយធំខ្ញុំជូនទៅ ទាល់តែម្តាយធំជូនទៅបើមិនជូនទៅខ្ញុំអត់ទៅទេបងជីដូនមួយបង្កើត។

ក៖ ម៉េចចឹងអ៊ុំ?

ខ៖ ថាខ្ញុំអត់ហ៊ានទៅវត្តខ្ញុំខ្លាចគេ អ៊ុំម្តាយធំខ្ញុំមិនដែលហ៊ានបណ្តោយឲ្យទៅតែឯងៗទេ បើទៅហើយកូនគាត់ផង ក្មួយទៅ មួយកាណូតធំទៅ ចាសគាត់មិនដែលហ៊ានបណ្តោយឲ្យខ្ញុំទៅតែឯងពួកខ្ញុំទៅតែឯងៗទេ នៅបាត់ដំបងក៏ចុះដែរទៅមើលកុនមើលល្ខោនអីក៏ចុះដែរ ទាល់តែគាត់ជូនទៅបងប្រុសជូនទៅបានហ៊ានទៅ តែពួកគាត់មិនជូនទៅបងប្រុសមិនជូនទៅអត់ហ៊ានទៅទេខ្ញុំខ្លាច។

ក៖ ចុះមកដល់សព្វថ្ងៃណឹងអ៊ុំមានកូននិងចៅប៉ុន្មាននាក់ដែរអ៊ុំ?

ខ៖ កូនមានតែ៤នាក់ទេ បែកគ្នាអស់ហើយ អាជាប់ណឹងមួយ អានៅព្រែកទ័លមួយ អានៅនេះ២។

ក៖ ចុះមានចៅនៅអ៊ុំ?

ខ៖ ចៅនោះ១០នាក់ មិនដែលមកខ្ញុំម្តងណាទេ។

ក៖ បាទអ៊ុំ ចឹងមកដល់ចុងបញ្ចប់នេះតើអ៊ុំមានអ្វីចង់ផ្តាំផ្ញើទៅកាន់កូនចៅជំនាន់ក្រោយរបស់អ៊ុំទេ? ថាតើពួកគេគួរតែរស់នៅបែបណា ឬក៏ធ្វើជាមនុស្សបែបណាក្នុងសង្គមដែរអ៊ុំ?

ខ៖ កូនចៅណា កូនចៅសារក្រោយនៅនេះនោះ?

ក៖ បាទណឹងហើយ។

ខ៖ កូនចៅខ្ញុំ កូនចៅគេ?

ក៖ បាទទាំងអស់កូនចៅអ៊ុំណឹងណា ដែលអ៊ុំចង់ទូន្មានអ្វីខ្លះដែរទៅកាន់ពួកគេអ៊ុំ?

ខ៖ ទូន្មានរាល់ថ្ងៃណឹងឯង នៅនិងផ្ទះណឹងមួយ ចៅដែរចៅ៤នាក់ ទូន្មានរាល់តែថ្ងៃណឹងឯងឲ្យខំធ្វើការងាររៀនសូត្រអី ឥឡូវបើថាចូលរៀនវិញឲ្យខំរៀនសូត្រទៅដើម្បីយកចំណេះចេះដឹងមិនមែនចេះបានខ្ញុំទេចេះវាទេ ឲ្យវាចេះដឹងទៅការងារក្នុងផ្ទះក្នុងសម្បែងអីឲ្យចេះដឹង ចង់ធ្វើអីក៏ធ្វើទៅ ខ្ញុំសម្តែងការស្មោះត្រង់ឲ្យចៅរៀន បានត្រឹមថា មើលឈ្មោះកត់ត្រាអីដាច់ហើយ បូកលេខបូកអីដាច់សព្វគ្រប់អស់ហើយ ចង់ទិញត្រីទិញសាច់អីចង់ធ្វើអីលក់ដូរអី ចេះតែកត់ប៉ុណ្ណោះខ្ញុំឲ្យឈប់រៀនហើយខ្ញុំនិយាយត្រង់ ខ្ញុំមិនឲ្យតទៅមុខទៀតទេព្រោះខ្ញុំខ្លាចសព្វថ្ងៃខ្លាចឲ្យបានចេះតែកត់ត្រានៅក្នុងផ្ទះគេយកត្រីមកលក់ឲ្យយកអីមកលក់ឲ្យយើងកត់ទៅ លេខបូកអីទៅ មើលដាច់សៀវភៅ ឈ្មោះម៉ែឪបងប្អូនទាំងអស់ទៅបានហើយប៉ុណ្ណោះហើយ ខ្ញុំមិនឲ្យតទៅទៀតទេខ្ញុំនិយាយត្រង់ ខ្ញុំខ្លាចណាស់ស្រុកសព្វថ្ងៃអញ្ចេះនេះអូនអើយ។

ក៖ បាទអ៊ុំចឹងអ៊ុំមានអ្វីចង់ផ្តាំផ្ញើទៅកាន់ពួកគាត់ទៀតទេអ៊ុំ?

ខ៖ មានចង់ ចង់ឲ្យចេះដឹងសព្វមុខទៅ ការងារអីណែនាំឲ្យចេះដឹងទៅឲ្យចេះខ្លាចគេខ្លាចឯងចេះគោរព ញាតិមិត្តជិតខាងអីសំដីសំដៅទៅឲ្យល្អល្អិតកុំឲ្យសម្តីគំរោះគំរើយដាក់ញាតិដាក់ចាស់ទុំ នឹកឃើញចង់តែចុះឯង។

ក៖ បាទអ៊ុំ អញ្ចឹងខ្ញុំសូមអរគុណដល់អ៊ុំដែលបានចំណាយពេលវេលាសម្ភាសន៍ជាមួួយខ្ញុំ ចឹងខ្ញុំសូមជូនពរឲ្យអ៊ុំមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារអ៊ុំណា។

ខ៖ ចាស សាធុ សាធុ អូនទៅត្រង់ណាឲ្យបានក្តីសុខចម្រើនណាអូនណា។

ក៖ បាទអ៊ុំបាទ។